Zastava Indije

Zastava Indije je usvojena 22. jula 1947. uz manje izmjene 15. augusta iste godine. Sastoji se od tri jednake horizontalne pruge, gornje šafran boje, bijele i donje zelene. U sredini se nalazi marinskoplavi točak sa 24 šiljka ("točak zakona" maurijskog cara Ašoke Velikog iz 3. vijeka p. n. e.)

Zastavu sa ove tri boje prvi put je upotrijebila najveća indijska stranka, Indijski nacionalni kongres (INC) kao svoju nezvaničnu zastavu. Tada su boje predstavljale sljedeće, crvena - hinduizam, zelena - islam a bijela ostale religije, iako su mnogi smatrali da bijela stoji kao objedinjenje islama i hinduizma. Pri zvaničnom usvajanju zastave dato je sljedeće objašnjanje: šafron predstavlja samoodricanje, jer vođe moraju biti indiferentne prema materijalnim dobrima i posvetiti se svom poslu. Bijela je svijetlo, put istine. Zelena je odnos prema zemlji. Točak u sredini je simbol u indijskim religijama (dharmačakra), koji se često koristio u ediktima Ašoke Velikog. Predstavlja zakon vrline i istinu kao i pokret koji Indija treba da slijedi.

 Reference 

Indija
Kategorija:Indija